"Tere, ma kirjutan natuke Daaliast. Kui alguses tuli meile koju kass, kes kartis kõike ja kõiki, oli murust madalam ning ei julgenud meiega ühes ruumiski olla, siis praeguseks on ta kardinaalselt muutunud, eriti viimase kuu jooksul. Ta ei tule endiselt ise sülle ja kui sülle võtta, siis tõmbub endiselt veidi krampi, kuid praeguseks ta juba magab meil lähedal, kui telekat vaatame, siis tema on ka alati juures. Paitamisi naudib, nurrmootor töötab täiel võimsusel. Tundub, et hakkab vaikselt elu algust unustama.
Saadan ka video temast."